ສຫລ ກ່າວວ່າ ການເປັນປະທານາທິບໍດີ ສະໄໝທີ 3 ຢູ່ ບູຣຸນດີ ຂັດຕໍ່ ລັດຖະທຳມະນູນ
ສະ​ຖານ​ທູດສະຫະລັດ ຢູ່ Burundi ຮຽກຮ້ອງໃຫ້ ປະທາ​ນາ​ທິບໍດີ Pierre Nhurunziza ປະລະ​ຄວາມພະ​ຍາ​ຍາມ​ ສະໝັກເປັນປະທານາທິບໍດີ ສະໄໝທີສາມ.
ສະຖານທູດສະຫະລັດ ຢູ່ Burundi ກ່າວວ່າ ຕົນຍັງສືບຕໍ່ຮຽກ ຮ້ອງໃຫ້ປະທານາທິບໍດີ Pierre Nhurunziza ປະລະຄວາມ ພະຍາຍາມຂອງທ່ານ ໃນການທີ່ຈະສະໝັກເຂົ້າຮັບຕຳແໜ່ງ ເປັນສະໄໝທີສາມ ຊຶ່ງເປັນການຕັດສິນໃຈທີ່ໄດ້ກໍ່ ໃຫ້ເກີດ ການປະທ້ວງຢ່າງຮຸນແຮງ ນັບແຕ່ປະທານາທິບໍດີໄດ້ປະກາດ ໃນເດືອນເມສາຜ່ານມາ ສະຖານທູດສະຫະລັດ ໃນນະຄອນ Bujumbura ກ່າວວ່າ ແຜນຂອງທ່ານ Nhurunziza ລະເມີດຕໍ່ຂໍ້ຕົກລົງເພື່ອຍຸດຕິ ຄວາມຮຸນແຮງເປັນເວລາຫຼາຍໆປີ ໃນ Burundi ແລະອາດ ຈະເປັນອັນຕະລາຍຕໍ່ສະຖຽນລະພາບທີ່ຍາດມາໄດ້ ດ້ວຍ ຄວາມຍາກລຳບາກຂອງປະເທດ ຫລັງຈາກສົງຄາມກາງເມືອງ ທີ່ໜ້າເສົ້າ ສະຫລົດໃຈ ຖະແຫລງການຂອງສະຖານທູດ ກ່າວວ່າ ເງື່ອນໄຂໃນການຈັດໃຫ້ມີການເລືອກ ຕັ້ງເສລີ ທ່ຽງທຳ ໂປ່ງໃສ ແລະໜ້າເຊື່ອຖືໄດ້ນັ້ນ ບໍ່ມີຢູ່ໃນ Burundi ໃນປັດຈຸບັນນີ້ ເນື່ອງຈາກ ການປິດໂອກາດທາງດ້ານການເມືອງ ການປິດສື່ມວນຊົນທີ່ເປັນອິດສະຫຼະ ການຕອບໂຕ້ຢ່າງຮຸນແຮງຂອງລັດຖະບານຕໍ່ພວກປະທ້ວງການເມືອງ ແລະການສືບຕໍ່ມີລາຍງານ ກ່ຽວກັບຄວາມຮຸນແຮງ ແລະກສຍຂົ່ມຂູ່ຈາກ ກຸ່ມທະຫານບ້ານຂອງພວກຊາວໜຸ່ມ ບັນດາຜູ້ນຳ ໃນເຂດອາຟຣິກາຕາເວັນອອກ ທີ່ໄດ້ພົບປະກັນໃນວັນອາທິດແລ້ວ ເພື່ອສົນ ທະນາຫາລືກ່ຽວກັບວິກິດການ ໄດ້ຮ້ອງຂໍໃຫ້ປະທານາທິບໍດີ Nkurunziza ເລື່ອນການ ເລືອກຕັ້ງປະທານາທິບໍດີ ໃນວັນທີ 26 ເດືອນມິຖຸນາ ອອກໄປຢ່າງໜ້ອຍຫົກອາທິດ ປະທານາທິບໍດີ ກ່າວຜ່ານໂຄສົກໃນວັນຈັນວານນີ້ວ່າ ທ່ານຈະພິຈາລະນາຄຳຮຽກຮ້ອງ ດັ່ງກ່າວ ແຕ່ຮອງໂຄສົກປະທານາທິບໍດີ ທ່ານ Gervais Abayeho ກ່າວຕໍ່ວີໂອເອ ວ່າ ການເລື່ອນເວລາໃດໆກໍຕາມບໍ່ ຄວນທີ່ຈະຍ້າຍການປ່ອນບັດອອກໄປໄກໂພດ ປະທານາທິບໍດີ ກ່າວວ່າ ທ່ານມີສິດທີ່ຈະເຂົ້າແຂ່ງຂັນ ເອົາຕຳແໜ່ງເປັນສະໄໝທີສາມ ເພາະວ່າທ່ານໄດ້ຖືກແຕ່ງຕັ້ງໃນສະໄໝທຳອິດແທນທີ່ຈະແມ່ນດ້ວຍການ ເລືອກຕັ້ງ ແຕ່ ຜູ້ຕິຕຽນຂອງທ່ານກ່າວວ່າ ສະໄໝທີສາມຈະບໍ່ຖືກຕ້ອງຕາມກົດ ໝາຍລັດຖະທຳມະນູນ